title: Rådets afgørelse 2014/450/FUSP af 10. juli 2014 om restriktive foranstaltninger i lyset af situationen i Sudan og om ophævelse af afgørelse 2011/423/FUSP

text:
               11.7.2014

               DA

               Den Europæiske Unions Tidende

               L 203/106

         RÅDETS AFGØRELSE 2014/450/FUSP
   af 10. juli 2014
   om restriktive foranstaltninger i lyset af situationen i Sudan og om ophævelse af afgørelse 2011/423/FUSP
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Den 30. maj 2005 vedtog Rådet fælles holdning 2005/411/FUSP (1). Fælles holdning 2005/411/FUSP integrerede de foranstaltninger, der er indført i medfør af Rådets fælles holdning 2004/31/FUSP (2), og de foranstaltninger, der gennemføres i medfør af De Forenede Nationers Sikkerhedsråds resolution (UNSCR) 1591 (2005) i ét enkelt retsdokument.

               (2)

               Den 18. juli 2011 vedtog Rådet afgørelse 2011/423/FUSP (3), der indfører restriktive foranstaltninger over for Sudan og Sydsudan.

               (3)

               Af hensyn til klarheden bør de restriktive foranstaltninger, der er indført ved afgørelse 2011/423/FUSP for så vidt angår Sudan, udskilles og integreres i én enkelt retsakt.

               (4)

               Afgørelse 2011/423/FUSP bør derfor ophæves —

         VEDTAGET DENNE AFGØRELSE:
   Artikel 1
   1.   Salg, levering, overførsel eller eksport af våben og af alle typer dertil knyttet materiel, herunder våben og ammunition, militærkøretøjer og -udstyr, paramilitært udstyr samt reservedele til førnævnte, fra statsborgere i medlemsstaterne eller fra medlemsstaternes områder eller ved anvendelse af skibe eller luftfartøjer, der fører deres flag, til Sudan forbydes, uanset om udstyret hidrører fra medlemsstaternes områder eller ej.
   2.   Det er også forbudt:

               a)

               direkte eller indirekte at yde teknisk bistand, mæglervirksomhed eller andre tjenester i forbindelse med de varer, der er nævnt i stk. 1, eller i forbindelse med levering, fremstilling, vedligeholdelse og anvendelse af sådanne varer til fysiske eller juridiske personer, enheder eller organisationer i Sudan eller til anvendelse der

               b)

               direkte eller indirekte at levere finansieringsmidler eller finansiel bistand i forbindelse med de varer, der er nævnt i stk. 1, herunder navnlig gavebistand, lån og eksportkreditforsikring, samt forsikring eller genforsikring i forbindelse med salg, levering, overførsel eller eksport af sådanne varer, eller ydelse af beslægtet teknisk bistand, mæglervirksomhed eller andre tjenester til fysiske eller juridiske personer, enheder eller organisationer i Sudan eller til anvendelse der

               c)

               bevidst og forsætligt at deltage i aktiviteter, hvis formål eller virkning er at omgå foranstaltningerne i litra a) eller b).

         Artikel 2
   1.   Artikel 1 finder ikke anvendelse på:

               a)

               salg, levering, overførsel eller eksport af ikkedødbringende militærudstyr, som udelukkende er bestemt til humanitær brug, menneskerettighedsovervågning eller beskyttelsesbrug eller til brug for FN's, AU's eller Den Europæiske Unions institutionsopbygningsprogrammer, eller af materiel, der er bestemt for Den Europæiske Unions, FN's og AU's krisestyringsoperationer

               b)

               salg, levering, overførsel eller eksport af ikkekampmæssige køretøjer, der er fremstillet eller udstyret med materialer til ballistisk beskyttelse, og som udelukkende er bestemt til beskyttelsesbrug i Sudan af Den Europæiske Unions og dens medlemsstaters personale eller af FN's eller AU's personale

               c)

               ydelse af teknisk bistand, mæglervirksomhed og andre tjenester i forbindelse med udstyret eller programmerne og operationerne omhandlet i litra a)

               d)

               levering af finansiering eller finansiel bistand i forbindelse med udstyret eller programmerne og operationerne omhandlet i litra a)

               e)

               salg, levering, overførsel eller eksport af minerydningsudstyr og -materiel til brug ved minerydningsaktioner

         forudsat at sådanne leverancer på forhånd er godkendt af den kompetente myndighed i den pågældende medlemsstat.
   2.   Artikel 1 finder endvidere ikke anvendelse på beskyttelsesbeklædning, herunder skudsikre veste og militærhjelme, der midlertidigt udføres til Sudan af personale fra FN, Den Europæiske Union eller dens medlemsstater, repræsentanter for medierne, humanitært hjælpepersonale, ulandsfrivillige og tilknyttet personale, og som udelukkende er til disses personlige brug.
   3.   Medlemsstaterne tager stilling til leveringer i henhold til denne artikel i hvert enkelt tilfælde under fuld hensyntagen til kriterierne i Rådets fælles holdning 2008/944/FUSP (4). Medlemsstaterne kræver tilstrækkelige garantier mod misbrug af godkendelser, der er givet i henhold til denne artikel, og træffer om nødvendigt foranstaltninger med henblik på tilbageførsel af udstyret.
   Artikel 3
   I overensstemmelse med i UNSCR 1591(2005) bør der indføres restriktive foranstaltninger, jf. artikel 4, stk. 1, og artikel 5, stk. 1, i denne afgørelse, over for de enkeltpersoner, der hindrer fredsprocessen, udgør en trussel for stabiliteten i Darfur og regionen, krænker den humanitære folkeret eller internationale menneskerettigheder eller begår andre grusomheder, overtræder våbenembargoen og/eller er ansvarlige for offensive militærflyvninger i og over Darfurregionen, og er udpeget som sådan af den komité, der er nedsat i medfør af punkt 3 i UNSCR 1591(2005) (»sanktionskomité«).
   De pågældende personer er opført på listen i bilaget til denne afgørelse.
   Artikel 4
   1.   Medlemsstaterne træffer de nødvendige foranstaltninger til at begrænse indrejse i eller transit gennem deres område for de i artikel 3 omhandlede personer.
   2.   Stk. 1 forpligter ikke en medlemsstat til at nægte sine egne statsborgere indrejse på sit område.
   3.   Stk. 1 finder ikke anvendelse, hvis sanktionskomitéen fastslår, at sådanne rejser er berettiget af humanitære hensyn, herunder religiøse forpligtelser, eller hvis sanktionskomitéen konkluderer, at en undtagelse i øvrigt vil fremme de relevante UNSCR'ers mål om at skabe fred og stabilitet i Sudan og regionen.
   4.   Hvor en medlemsstat i medfør af stk. 3 tillader indrejse i eller transit gennem sit område for personer udpeget af sanktionskomitéen, gælder tilladelsen udelukkende det formål, til hvilket den er udstedt, og de berørte personer.
   Artikel 5
   1.   Alle pengemidler, andre finansielle aktiver og økonomiske ressourcer, der direkte eller indirekte ejes eller kontrolleres af de i artikel 3 omhandlede personer, eller som indehaves af enheder, der direkte eller indirekte ejes eller kontrolleres af sådanne personer eller af personer, der handler på deres vegne eller efter deres anvisninger, og som er anført i bilaget, indefryses.
   2.   Ingen pengemidler, finansielle aktiver eller økonomiske ressourcer må direkte eller indirekte stilles til rådighed for eller være til fordel for sådanne personer eller enheder.
   3.   Der kan gøres undtagelser for pengemidler, andre finansielle aktiver og økonomiske ressourcer, der er:

               a)

               nødvendige for at afholde basale udgifter, herunder betaling af fødevarer, husleje eller renter og afdrag på bolig, medicin og lægebehandling, skat, forsikringspræmier og offentlige forbrugsafgifter

               b)

               bestemt udelukkende til betaling af et rimeligt honorar og godtgørelse af udgifter i forbindelse med juridisk bistand

               c)

               bestemt udelukkende til betaling af afgifter eller gebyrer i overensstemmelse med national lovgivning, til rutinemæssig opbevaring eller forvaltning af indefrosne pengemidler, andre finansielle aktiver eller økonomiske ressourcer,
               efter at den pågældende medlemsstat har underrettet sanktionskomitéen om, at den, hvor det er hensigtsmæssigt, har til hensigt at godkende adgangen til sådanne pengemidler, andre finansielle aktiver og økonomiske ressourcer, og sanktionskomitéen ikke har truffet negativ afgørelse herom senest to arbejdsdage efter en sådan underretning,

               d)

               nødvendige til afholdelse af ekstraordinære udgifter, forudsat at den pågældende medlemsstat har underrettet sanktionskomitéen og opnået godkendelse fra denne komité

               e)

               genstand for en retslig, administrativ eller voldgiftsmæssig afgørelse om tilbageholdelsesret eller en dom, i hvilket fald pengemidlerne, de andre finansielle aktiver eller de økonomiske ressourcer kan anvendes til at opfylde afgørelsen om tilbageholdelsesret eller dommen, forudsat at afgørelsen om tilbageholdelsesret eller dommen var registreret forud for vedtagelsen af UNSCR 1591(2005) og ikke er til fordel for en person eller enhed, der er omhandlet i denne artikel, efter at den pågældende medlemsstat har underrettet sanktionskomitéen.

         4.   Stk. 2 gælder ikke beløb, der tilføres indefrosne konti i form af:

               a)

               renter og andre former for afkast fra disse konti, eller

               b)

               forfaldne betalinger i henhold til kontrakter, aftaler eller forpligtelser, som er indgået eller opstået forud for den dato, hvor disse konti blev omfattet af restriktive foranstaltninger,

         såfremt sådanne renter, anden form for afkast og betalinger fortsat er omfattet af stk. 1.
   Artikel 6
   Rådet udarbejder listen i bilaget og gennemfører eventuelle ændringer heraf på baggrund af, hvad sanktionskomitéen beslutter.
   Artikel 7
   1.   Når FN's Sikkerhedsråd eller sanktionskomitéen opfører en person eller enhed på listen, medtager Rådet den pågældende person eller enhed på listen i bilaget. Rådet underretter den pågældende person eller enhed om sin afgørelse, herunder om begrundelsen for opførelsen på listen, enten direkte, hvis adressen er kendt, eller ved offentliggørelse af en bekendtgørelse, og giver en sådan person eller enhed mulighed for at fremsætte bemærkninger.
   2.   Når der fremsættes bemærkninger eller forelægges væsentlig ny dokumentation, tager Rådet sin afgørelse op til fornyet overvejelse og underretter den pågældende person eller enhed herom.
   Artikel 8
   1.   Bilaget skal indeholde FN's Sikkerhedsråds eller sanktionskomitéens begrundelser for at opføre personerne og enhederne på listen.
   2.   Bilaget skal også indeholde oplysninger, som er tilgængelige, og som stilles til rådighed af FN's Sikkerhedsråd eller af sanktionskomitéen, og som er nødvendige for at identificere de pågældende personer eller enheder. For så vidt angår personer kan sådanne oplysninger omfatte navne med tilhørende aliasser, fødselsdato og fødested, nationalitet, pas- og identitetskortnumre, køn, adresse, hvis denne er kendt, og funktion eller erhverv. For så vidt angår enheder kan sådanne oplysninger omfatte navne, registreringssted og -dato, registreringsnummer og forretningssted. Bilaget skal også indeholde datoen for FN's Sikkerhedsråds eller sanktionskomitéens opførelse af personen eller enheden på listen.
   Artikel 9
   De i artikel 1 omhandlede foranstaltninger tages op til revision med regelmæssige mellemrum og mindst hver 12. måned. De ophæves, hvis Rådet finder, at deres formål er blevet opfyldt.
   Artikel 10
   Afgørelse 2011/423/FUSP ophæves.
   Artikel 11
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 10. juli 2014.

            På Rådets vegne

         S. GOZI

            Formand

      (1)  Rådets fælles holdning 2005/411/FUSP af 30. maj 2005 om restriktive foranstaltninger over for Sudan og om ophævelse af fælles holdning 2004/31/FUSP (EUT L 139 af 2.6.2005, s. 25).

      (2)  Rådets fælles holdning 2004/31/FUSP af 9. januar 2004 vedrørende indførelse af en embargo over for Sudan med hensyn til våben, ammunition og militærudrustning (EUT L 6 af 10.1.2004, s. 55).

      (3)  Rådets afgørelse 2011/423/FUSP af 18. juli 2011 om restriktive foranstaltninger over for Sudan og Sydsudan og om ophævelse af fælles holdning 2005/411/FUSP (EUT L 188 af 19.7.2011, s. 20).

      (4)  Rådets fælles holdning 2008/944/FUSP af 8. december 2008 om fælles regler for kontrol med eksport af militærteknologi og -udstyr (EUT L 335 af 13.12.2008, s. 99).

      BILAG
      LISTE OVER DE I ARTIKEL 4 OG 5 NÆVNTE PERSONER OG ENHEDER

                  1.

                        Efternavn
                     :
                  ELHASSAN

                        Fornavn(e)
                     : Gaffar Mohammed

                        Alias
                     : Gaffar Mohmed Elhassan

                        Fødselsdato/fødested/nationalitet/bopæl
                     : Fødselsdato: 24. juni 1952.
                  Bopæl: El Waha, Omdurman, Sudan.

                        Pas/identificerende oplysninger/status
                     : Pensioneret fra den sudanesiske hær.
                  Veteranidentifikationskortnr.: 4302

                        Udpegelse/begrundelse
                     : Generalmajor og øverstbefalende for Sudans væbnede styrkers (SAF's) vestlige militære region.
                  Ekspertpanelet meddeler, at generalmajor Gaffar Mohammed Elhassan har informeret dem om, at han havde direkte operationel kommando (primært taktisk kommando) over alle elementer i SAF i Darfur, da han var øverstbefalende for den vestlige militære region. Elhassan beklædte stillingen som øverstbefalende for den vestlige militære region fra november 2004 (ca.) indtil begyndelsen af 2006. Ifølge panelets oplysninger var Elhassan ansvarlig for overtrædelser af punkt 7 i UNSCR 1591 (2005), idet han i kraft af denne stilling anmodede om (fra Khartoum) og godkendte fra den 29. marts 2005 overførslen af militærudstyr til Darfur uden forudgående godkendelse fra 1591-komitéen. Elhassan indrømmede selv over for ekspertpanelet, at der var blevet ført fly, flymotorer og andet militærudstyr ind i Darfur fra andre dele af Sudan mellem den 29. marts 2005 og december 2005. Han oplyste eksempelvis panelet om, at to Mi-24-angrebshelikoptere blev ført ulovligt ind i Darfur mellem den 18. og 21. september 2005.
                  Der er også rimelige grunde til at antage, at Elhassan som øverstbefalende for den vestlige militære region var direkte ansvarlig for godkendelsen af offensive militærflyvninger i området omkring Abu Hamra den 23.-24. juli 2005 og i Jebel Moon-området i Vestdarfur den 19. november 2005. Der var Mi-24-angrebshelikoptere involveret i begge operationer, og de åbnede angiveligt ild ved begge lejligheder. Ekspertpanelet meddeler, at Elhassan tilkendegav over for panelet, at han selv godkendte anmodningerne om luftstøtte og andre luftoperationer i sin egenskab af øverstbefalende for den vestlige militære region. (Jf. ekspertpanelets rapport, S/2006/65, punkt 266-269). Gennem sådanne aktioner har generalmajor Gaffar Mohammed Elhassan overtrådt relevante bestemmelser i UNSCR 1591 (2005) og opfylder derfor komitéens kriterier for opførelse på listen over personer, som der skal iværksættes sanktioner over for.

                        Dato for FN's opførelse på listen
                     : 25. april 2006.

                  2.

                        Efternavn
                     :
                  ALNSIEM

                        Fornavn(e)
                     : Musa Hilal Abdalla

                        Alias
                     : Sheikh Musa Hilal; Abd Allah; Abdallah; AlNasim; Al Nasim; AlNaseem; Al Naseem; AlNasseem; Al Nasseem

                        Fødselsdato/fødested/nationalitet/bopæl
                     : Fødselsdato: 1. januar 1964 eller 1959.
                  Fødested: Kutum.
                  Bopæl: Kabkabiya og byen Kutum, Norddarfur, og har boet i Khartoum.

                        Pas/identificerende oplysninger/status
                     : Diplomatpasnr.: D014433,
                  udstedt den 21. februar 2013, udløber den 21. februar 2015.
                  Bevis for statsborgerskab nr.: A0680623.
                  Medlem af Sudans nationalforsamling. Udpeget i 2008 af Sudans præsident som særlig rådgiver for Ministeriet for føderale anliggender.

                        Udpegelse/begrundelse
                     : Øverste leder for Jalulstammen i Norddarfur.
                  Det fremgår af en rapport fra Human Rights Watch, at de har en note, dateret den 13. februar 2004, fra et kommunekontor i Norddarfur, hvori der gives ordre om oprettelse af »sikkerhedsenheder i lokalområdet« for »at gøre det muligt for mujahediner og frivillige under Sheikh Musa Hilals kommando at fortsætte deres aktiviteter i områderne i [Norddarfur] og for at sikre, at deres vitale behov dækkes«. Den 28. september 2005 angreb 400 arabiske militsmedlemmer landsbyerne Aro Sharrow (herunder dens flygtningelejr), Acho og Gozmen i Vestdarfur. Vi mener også, at Musa Hilal var til stede under angrebet på Aro Sharrows flygtningelejr: hans søn var blevet dræbt under SLA's angreb på Shareia, så han var nu involveret i en personlig blodfejde. Der er rimelige grunde til at antage, at han som den øverste leder havde det direkte ansvar for disse handlinger, og at han er ansvarlig for krænkelser af den humanitære folkeret og den internationale menneskerettighedslovgivning og andre ugerninger.

                        Dato for FN's opførelse på listen
                     : 25. april 2006.

                  3.

                        Efternavn
                     :
                  SHARIF

                        Fornavn(e)
                     : Adam Yacub

                        Alias
                     : Adam Yacub Shant; Adam Yacoub

                        Fødselsdato/fødested/nationalitet/bopæl
                     : Fødselsdato: Cirka 1976.

                        Pas/identificerende oplysninger/status
                     : Angiveligt død den 7. juni 2012.

                        Udpegelse/begrundelse
                     : Øverstbefalende for Den Sudanesiske Befrielseshær (SLA).
                  SLA-soldater under Adam Yacub Shants kommando brød våbenhvileaftalen ved at angribe et militært kontingent under Sudans regering, som eskorterede en lastbilkonvoj i nærheden af Abu Hamra i Norddarfur den 23. juli 2005, og dræbte i den forbindelse tre soldater. Efter angrebet blev der stjålet militære våben og ammunition tilhørende regeringen. Ekspertpanelet har oplysninger, der fastslår, at SLA-soldaternes angreb fandt sted og tydeligvis var planlagt, idet det var nøje tilrettelagt. I tråd med panelets konklusion er det derfor rimeligt at antage, at Shant, som den bekræftede øverstbefalende for SLA i området, må have haft kendskab til og godkendt eller beordret angrebet. Han er derfor direkte ansvarlig for angrebet og opfylder kriterierne for opførelse på listen.

                        Dato for FN's opførelse på listen
                     : 25. april 2006.

                  4.

                        Efternavn
                     :
                  MAYU

                        Fornavn(e)
                     : Jibril Abdulkarim Ibrahim

                        Alias
                     : General Gibril Abdul Kareem Barey; »Tek«; Gabril Abdul Kareem Badri

                        Fødselsdato/fødested/nationalitet/bopæl
                     : Fødselsdato: 1. januar 1967.
                  Fødested: Nile District, El-Fasher, El-Fasher, Norddarfur.
                  Nationalitet: Sudaneser af fødsel.
                  Bopæl: Tine, på den sudanesiske side af grænsen mod Tchad.

                        Pas/identificerende oplysninger/status
                     : Nationalt identifikationsnr.: 192-3238459-9
                  Bevis for statsborgerskab erhvervet ved fødslen: nr. 302581

                        Udpegelse/begrundelse
                     : Taktisk befalingsmand for Den Nationale Bevægelse for Reform og Udvikling (NMRD).
                  Mayu er ansvarlig for kidnapningen af personale fra Den Afrikanske Unions mission i Sudan (AMIS) i Darfur i oktober 2005. Mayu forsøger åbent at forpurre AMIS-missionen gennem trusler; han har eksempelvis truet med at skyde helikoptere tilhørende Den Afrikanske Union ned i Jebel Moon-området i november 2005. Med sådanne handlinger har Mayu klart overtrådt UNSCR 1591 (2005), idet handlingerne udgør en trussel mod stabiliteten i Darfur, og opfylder komitéens kriterier for opførelse på listen over personer, som der skal iværksættes sanktioner over for.

                        Dato for FN's opførelse på listen
                     : 25. april 2006.


Avis juridique important

|

32003D0562

2003/562/FUSP: Rådets afgørelse 2003/562/FUSP af 29. juli 2003 om udnævnelse af missionschefen for Den Europæiske Unions Observatørmission og om ophævelse af afgørelse 2002/922/FUSP

EU-Tidende nr. L 190 af 30/07/2003 s. 0019 - 0019

Rådets afgørelse 2003/562/FUSPaf 29. juli 2003om udnævnelse af missionschefen for Den Europæiske Unions Observatørmission og om ophævelse af afgørelse 2002/922/FUSPRÅDET FOR DEN EUROPÆISKE UNION HAR -under henvisning til traktaten om Den Europæiske Union, særlig artikel 23, stk. 2,under henvisning til Rådets fælles aktion 2002/921/FUSP af 25. november 2002 om forlængelse af mandatet for Den Europæiske Unions Observatørmission(1), særlig artikel 5, ogud fra følgende betragtninger:(1) Ved afgørelse 2002/922/FUSP(2) forlængede Rådet mandatet for Antóin MAC UNFRAIDH som missionschef for Den Europæiske Unions Observatørmission indtil den 31. december 2003.(2) Den 21. juli 2003 besluttede Rådet at udnævne Maryse DAVIET til missionschef for Den Europæiske Unions Observatørmission, efter at Antóin MAC UNFRAIDH var trådt tilbage.(3) Afgørelse 2002/922/FUSP bør derfor ophæves -TRUFFET FØLGENDE AFGØRELSE:Artikel 1Maryse DAVIET udnævnes til missionschef for Den Europæiske Unions Observatørmission.Artikel 2Afgørelse 2002/922/FUSP ophæves.Artikel 3Denne afgørelse har virkning fra den 1. september 2003.Den anvendes indtil den 31. december 2003.Artikel 4Denne afgørelse offentliggøres i Den Europæiske Unions Tidende.Udfærdiget i Bruxelles, den 29. juli 2003.På Rådets vegneF. FrattiniFormand(1) EFT L 321 af 26.11.2002, s. 51.(2) EFT L 321 af 26.11.2002, s. 53.


title: Rådets og Kommissionens afgørelse (EU, Euratom) 2015/55 af 17. november 2014 om den holdning, der skal indtages på Den Europæiske Unions og Det Europæiske Atomenergifællesskabs vegne i det associeringsråd, der er oprettet ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side, for så vidt angår vedtagelse af associeringsrådets afgørelser om associeringsrådets og associeringsudvalgets samt underudvalgs forretningsordener, nedsættelse af to underudvalg og delegering af visse af associeringsrådets beføjelser til associeringsudvalget i dettes handelssammensætning

text:
               15.1.2015

               DA

               Den Europæiske Unions Tidende

               L 9/46

         RÅDETS OG KOMMISSIONENS AFGØRELSE (EU, Euratom) 2015/55
   af 17. november 2014
   om den holdning, der skal indtages på Den Europæiske Unions og Det Europæiske Atomenergifællesskabs vegne i det associeringsråd, der er oprettet ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side, for så vidt angår vedtagelse af associeringsrådets afgørelser om associeringsrådets og associeringsudvalgets samt underudvalgs forretningsordener, nedsættelse af to underudvalg og delegering af visse af associeringsrådets beføjelser til associeringsudvalget i dettes handelssammensætning
   RÅDET FOR DEN EUROPÆISKE UNION
   OG EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, særlig artikel 217 sammenholdt med artikel 18, stk. 9,
   under henvisning til traktaten om oprettelse af Det Europæiske Atomenergifællesskab, særlig artikel 101,
   under henvisning til forslag fra Europa-Kommissionen, og
   ud fra følgende betragtninger:

               (1)

               I henhold til artikel 464 i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (1) (»aftalen«) kan dele af aftalen anvendes midlertidigt.

               (2)

               Artikel 3 i Rådets afgørelse 2014/492/EU (2) fastsætter, hvilke dele af aftalen, der anvendes midlertidigt.

               (3)

               I henhold til aftalens artikel 435, stk. 2, fastsætter associeringsrådet selv sin forretningsorden.

               (4)

               I henhold til aftalens artikel 435, stk. 3, varetages associeringsrådets formandskab på skift af en repræsentant for Unionen og af en repræsentant for Republikken Moldova.

               (5)

               I henhold til aftalens artikel 437, stk. 1, bistås associeringsrådet af et associeringsudvalg i udøvelsen af dettes hverv, og ifølge aftalens artikel 438, stk. 1, skal associeringsrådet i sin forretningsorden fastlægge, hvilke opgaver associeringsudvalget skal tillægges, og hvordan det skal fungere.

               (6)

               I henhold til aftalens artikel 439, stk. 2, kan associeringsrådet beslutte at oprette særlige udvalg eller organer på specifikke områder, som kan bistå associeringsrådet i udførelsen af dets opgaver, hvis det er nødvendigt for gennemførelse af aftalen. I henhold til aftalens artikel 439, stk. 3, kan associeringsrådet også oprette underudvalg..

               (7)

               I henhold til aftalens artikel 431, stk. 1, er associeringsrådet ansvarligt for at føre tilsyn med og overvåge anvendelsen og gennemførelsen af aftalen. I overensstemmelse med aftalens artikel 438, stk. 2, kan associeringsrådet delegere enhver af sine beføjelser til associeringsudvalget, herunder beføjelsen til at træffe bindende afgørelser. Associeringsrådet bør delegere beføjelsen til at ajourføre eller ændre de bilag til aftalen, der vedrører aftalens kapitel 1, 3, 5, 6 og 8 i afsnit V (Handel og handelsanliggender), jf. aftalens artikel 436, stk. 3, og artikel 438, stk. 2, til associeringsudvalget i dettes handelssammensætning, jf. aftalens artikel 438, stk. 4, i det omfang der ikke i disse kapitler er særlige bestemmelser vedrørende ajourføring eller ændring af nævnte bilag.

               (8)

               Med henblik på at sikre en effektiv gennemførelse af aftalen bør associeringsrådets og associeringsudvalgets samt underudvalgs forretningsordener vedtages snarest muligt, og det bør være muligt at vedtage dem ved skriftlig procedure.

               (9)

               Den holdning, som Unionen skal indtage i associeringsrådet, bør derfor baseres på de udkast til afgørelser, der er knyttet til nærværende afgørelse —

         VEDTAGET DENNE AFGØRELSE:
   Artikel 1
   1.   Den holdning, som skal indtages på Den Europæiske Unions og Det Europæiske Atomenergifællesskabs vegne i det associeringsråd, der er nedsat ved artikel 434 i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side, baseres på de udkast til associeringsrådets afgørelser, der er knyttet til nærværende afgørelse, for så vidt angår:

               —

               vedtagelse af associeringsrådets og associeringsudvalgets samt underudvalgs forretningsordener

               —

               nedsættelse af underudvalg, og

               —

               delegering af visse af associeringsrådets beføjelser til associeringsudvalget i dettes handelssammensætning, jf. aftalens artikel 438, stk. 4.

         2.   Unionens repræsentanter i associeringsrådet kan tiltræde mindre tekniske ændringer af udkastene til associeringsrådets afgørelser, uden at der kræves yderligere afgørelser i Rådet for Den Europæiske Union.
   Artikel 2
   Associeringsrådet ledes for Unionens vedkommende af Unionens højtstående repræsentant for udenrigsanliggender og sikkerhedspolitik i sin egenskab af formand for Rådet for Den Europæiske Union for Udenrigsanliggender.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 17. november 2014.

            På Rådets vegne

         F. MOGHERINI

            Formand

            På Kommissionens vegne

         J.-C. JUNCKER

            Formand

      (1)  EUT L 260 af 30.8.2014, s. 4.

      (2)  Rådets afgørelse 2014/492/EU af 16. juni 2014 om undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (EUT L 260 af 30.8.2014, s. 1).

      UDKAST
      AFGØRELSE NR. 1/2014 VEDTAGET AF ASSOCIERINGSRÅDET EU-REPUBLIKKEN MOLDOVA
      af …
      om vedtagelse af dets forretningsorden og associeringsudvalgets samt underudvalgs forretningsordener
      ASSOCIERINGSRÅDET EU-REPUBLIKKEN MOLDOVA HAR —
      under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (1) (»aftalen«), særlig artikel 434, og
      ud fra følgende betragtninger:

                  (1)

                  I overensstemmelse med aftalens artikel 464 er visse dele af aftalen blevet anvendt midlertidigt fra den 1. september 2014.

                  (2)

                  I henhold til aftalens artikel 435, stk. 2, fastsætter associeringsrådet selv sin forretningsorden.

                  (3)

                  I henhold til aftalens artikel 437, stk. 1, bistås associeringsrådet af et associeringsudvalg i udøvelsen af dettes hverv, og i henhold til aftalens artikel 438, stk. 1, fastlægger associeringsrådet i sin forretningsorden, hvilke opgaver associeringsudvalget skal tillægges, og hvordan det skal fungere —

            VEDTAGET DENNE AFGØRELSE:
      Artikel 1
      Associeringsrådets og associeringsudvalgets samt underudvalgs forretningsordener, som fastsat i henholdsvis bilag I og II, vedtages herved.
      Artikel 2
      Denne afgørelse træder i kraft på dagen for vedtagelsen.

         Udfærdiget i …, den …

               På associeringsrådets vegne

               Formand

         (1)  EUT L 260 af 30.8.2014, s. 4.

         BILAG I

            FORRETNINGSORDEN FOR ASSOCIERINGSRÅDET

         Artikel 1
         Almindelige bestemmelser
         1.   Associeringsrådet, som er oprettet i overensstemmelse med artikel 434, stk. 1, i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (»aftalen«), udfører de i aftalens artikel 434 og 436 anførte opgaver.
         2.   Associeringsrådet består af medlemmer af Rådet for Den Europæiske Union og medlemmer af Europa-Kommissionen på den ene side og af medlemmer af Republikken Moldovas regering på den anden side, jf. aftalens artikel 435, stk. 1. Ved sammensætningen af associeringsrådet skal der tages hensyn til de særlige emner, der skal drøftes på et givet møde. Associeringsrådet træder sammen på ministerplan.
         3.   Som fastsat i aftalens artikel 436, stk. 1, og med henblik på at opfylde målene i aftalen har associeringsrådet beføjelse til at træffe afgørelser, der er bindende for parterne. Associeringsrådet træffer de nødvendige foranstaltninger til at sikre gennemførelsen af sine afgørelser, herunder ved eventuelt at give særlige organer, der er nedsat i medfør af aftalen, beføjelse til at handle på dets vegne. Associeringsrådet kan også fremsætte henstillinger. Det vedtager sine afgørelser og henstillinger efter aftale mellem parterne, efter at disse har gennemført deres respektive interne procedurer. Associeringsrådet kan delegere sine beføjelser til associeringsudvalget.
         4.   Parterne i denne forretningsorden er de parter, der er fastlagt i aftalens artikel 461.
         Artikel 2
         Formandskab
         Parterne varetager på skift formandskabet for associeringsrådet i en periode på 12 måneder. Første periode begynder på datoen for afholdelse af associeringsrådets første møde og slutter den 31. december samme år.
         Artikel 3
         Møder
         1.   Associeringsrådet træder sammen mindst én gang om året og efter behov efter parternes fælles aftale. Medmindre parterne bliver enige om andet, holdes alle associeringsrådets møder på det sædvanlige sted for Rådet for Den Europæiske Unions samlinger.
         2.   Associeringsrådets møder afholdes på en af parterne aftalt dato.
         3.   Associeringsrådets sekretærer indkalder i fællesskab og efter aftale med associeringsrådets formand til møderne i associeringsrådet senest 30 kalenderdage, før mødet afholdes.
         Artikel 4
         Repræsentation
         1.   Medlemmer af associeringsrådet kan lade sig repræsentere, hvis de er forhindret i at deltage i et møde. Et medlem, der ønsker at stille en stedfortræder, meddeler forud for det pågældende møde skriftligt associeringsrådets formand stedfortræderens navn.
         2.   Den, der repræsenterer et medlem af associeringsrådet, udøver alle dette medlems rettigheder.
         Artikel 5
         Delegationer
         1.   Medlemmerne af associeringsrådet kan ledsages af embedsmænd. Inden hvert møde underrettes associeringsrådets formand gennem associeringsrådets sekretariat om den planlagte sammensætning af parternes delegationer.
         2.   Associeringsrådet kan efter aftale mellem parterne invitere repræsentanter for andre af parternes organer eller uafhængige eksperter på et bestemt område til at deltage i møderne som observatører eller for at give oplysninger om bestemte emner. Parterne aftaler, på hvilke betingelser disse observatører kan deltage i møderne.
         Artikel 6
         Sekretariat
         En embedsmand fra henholdsvis Generalsekretariatet for Rådet for Den Europæiske Union og Republikken Moldova fungerer sammen som sekretærer for associeringsrådet.
         Artikel 7
         Korrespondance
         1.   Korrespondance stilet til associeringsrådet sendes til enten Unionens eller Republikken Moldovas sekretær, som derpå underretter den anden sekretær.
         2.   Associeringsrådets sekretærer sørger for, at korrespondancen viderebringes til associeringsrådets formand og om nødvendigt rundsendes til medlemmerne af associeringsrådet.
         3.   Rundsendt korrespondance sendes, hvor det er relevant, til Europa-Kommissionens Generalsekretariat, Tjenesten for EU's Optræden Udadtil, medlemsstaternes faste repræsentationer ved Den Europæiske Union og Generalsekretariatet for Rådet for Den Europæiske Union samt til Republikken Moldovas mission ved Den Europæiske Union.
         4.   Meddelelser fra formanden sendes af sekretærerne til adressaterne på formandens vegne. Sådanne meddelelser rundsendes om nødvendigt til medlemmerne af associeringsrådet, jf. stk. 3.
         Artikel 8
         Fortrolighed
         Møderne i associeringsrådet er ikke offentlige, medmindre parterne bestemmer andet. Når en part indgiver oplysninger, der er angivet som fortrolige, til associeringsrådet, behandler den anden part disse oplysninger fortroligt.
         Artikel 9
         Dagsorden for møder
         1.   Associeringsrådets formand opstiller en foreløbig dagsorden for hvert møde i associeringsrådet. Associeringsrådets sekretærer sender den til de adressater, der er nævnt i artikel 7, senest 15 kalenderdage inden mødet.
         Den foreløbige dagsorden skal indeholde de punkter, som formanden er blevet anmodet om at optage på dagsordenen senest 21 kalenderdage inden mødets begyndelse. Sådanne punkter optages ikke på den foreløbige dagsorden, medmindre de relevante støttedokumenter er blevet fremsendt til sekretærerne inden dagsordenens udsendelse.
         2.   Dagsordenen vedtages af associeringsrådet ved hvert mødes begyndelse. Ethvert punkt, som ikke findes på den foreløbige dagsorden, kan optages på dagsordenen, hvis parterne er enige herom.
         3.   Formanden kan efter høring af parterne afkorte de i stk. 1 nævnte frister for at tage hensyn til særlige omstændigheder i en bestemt sag.
         Artikel 10
         Protokol
         1.   Associeringsrådets sekretærer udarbejder sammen et udkast til protokol for hvert møde.
         2.   Protokollen indeholder i almindelighed for hvert punkt på dagsordenen:

                     a)

                     dokumenter, der er forelagt associeringsrådet

                     b)

                     erklæringer, som et medlem af associeringsrådet har anmodet om at få optaget i protokollen, og

                     c)

                     emner, som parterne er blevet enige om, f.eks. vedtagne afgørelser og erklæringer og eventuelle konklusioner.

               3.   Udkastet til protokol forelægges associeringsudvalget til godkendelse. Associeringsrådet godkender udkastet til protokol på sit næste møde. Udkastet til protokol kan i stedet godkendes skriftligt.
         Artikel 11
         Afgørelser og henstillinger
         1.   Associeringsrådet træffer afgørelser og fremsætter henstillinger efter fælles aftale mellem parterne, og efter at disse har gennemført deres respektive interne procedurer.
         2.   Associeringsrådet kan også træffe afgørelser eller fremsætte henstillinger ved skriftlig procedure, hvis parterne er enige herom. Med henblik herpå fremsender associeringsrådets formand teksten til forslaget til rådets medlemmer, jf. artikel 7, med en frist på mindst 21 kalenderdage, inden for hvilken medlemmerne kan tilkendegive eventuelle forbehold eller ændringsforslag. Formanden kan efter høring af parterne afkorte nævnte frist for at tage hensyn til særlige omstændigheder i en bestemt sag.
         3.   Associeringsrådets akter, jf. aftalens artikel 436, stk. 1, betegnes henholdsvis »afgørelse« eller »henstilling« og efterfølges af et løbenummer, datoen for deres vedtagelse og en beskrivelse af deres emne. Associeringsrådets afgørelser og henstillinger undertegnes af formanden, og ægtheden bekræftes af de associeringsrådets sekretærer. Afgørelserne og henstillingerne rundsendes til hver af de adressater, der er anført i denne forretningsordens artikel 7. Hver part kan træffe beslutning om at offentliggøre associeringsudvalgets afgørelser og henstillinger i deres respektive officielle tidende.
         4.   Hver af associeringsrådets afgørelser træder i kraft på dagen for vedtagelsen, medmindre andet er fastsat i afgørelsen.
         Artikel 12
         Sprog
         1.   Associeringsrådets officielle sprog er parternes officielle sprog.
         2.   Medmindre der træffes afgørelse om andet, baserer associeringsrådet sine forhandlinger på dokumenter, der er udarbejdet på disse sprog.
         Artikel 13
         Udgifter
         1.   Parterne afholder hver især de udgifter, der påløber i forbindelse med deltagelse i associeringsrådets møder, såvel udgifter til personale, rejser og underhold som udgifter til postforsendelser og telekommunikation.
         2.   Udgifter til tolkning på møder og til oversættelse og reproduktion af dokumenter afholdes af Unionen. I tilfælde af at Republikken Moldova kræver tolkning eller oversættelse til eller fra andre sprog end dem, der er omhandlet i artikel 12, afholdes udgifterne i forbindelse hermed af Republikken Moldova.
         3.   Andre udgifter til den praktiske tilrettelæggelse af møderne afholdes af den part, der er vært for mødet.
         Artikel 14
         Associeringsudvalget
         1.   I overensstemmelse med aftalens artikel 437, stk. 1, bistås associeringsrådet i udøvelsen af dettes hverv af associeringsudvalget. Associeringsudvalget består af repræsentanter for parterne, i princippet på højt embedsmandsplan.
         2.   Associeringsudvalget forbereder associeringsrådets møder og forhandlinger, gennemfører om nødvendigt associeringsrådets afgørelser og sørger for, at der er kontinuitet i associeringsforbindelserne, og at aftalen i almindelighed fungerer korrekt. Associeringsudvalget behandler spørgsmål af enhver art, som forelægges det af associeringsrådet, eller som opstår i forbindelse med aftalens gennemførelse. Associeringsudvalget forelægger forslag eller udkast til afgørelser eller henstillinger for associeringsrådet til godkendelse. I overensstemmelse med aftalens artikel 438, stk. 2, kan associeringsrådet delegere beføjelsen til at træffe afgørelser til associeringsudvalget.
         3.   Associeringsudvalget træffer de afgørelser og fremsætter de henstillinger, som det har beføjelse til i medfør af aftalen.
         4.   I de tilfælde, hvor der i aftalen henvises til en forpligtelse til eller mulighed for konsultation, eller hvor parterne efter fælles aftale beslutter at konsultere hinanden, kan en sådan konsultation finde sted i associeringsudvalget, medmindre andet er fastsat i aftalen. Konsultationen kan fortsætte i associeringsrådet, hvis parterne er enige herom.
         Artikel 15
         Ændring af forretningsordenen
         Denne forretningsorden kan ændres i overensstemmelse med artikel 11.

         BILAG II

            FORRETNINGSORDEN FOR ASSOCIERINGSUDVALGET OG UNDERUDVALG

         Artikel 1
         Almindelige bestemmelser
         1.   Associeringsudvalget som nedsat i overensstemmelse med artikel 437, stk. 1, i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (»aftalen«) bistår associeringsrådet i udøvelsen af dettes hverv og udfører de opgaver, der er anført i aftalen, og som det pålægges af associeringsrådet. Associeringsrådet fastsætter i sin forretningsorden, hvilke opgaver associeringsudvalget skal tillægges, og hvordan det skal fungere, jf. aftalens artikel 438, stk. 1.
         2.   Associeringsudvalget forbereder associeringsrådets møder og forhandlinger, gennemfører om nødvendigt associeringsrådets afgørelser og sørger for, at der er kontinuitet i associeringsforbindelserne, og at associeringsaftalen i almindelighed fungerer korrekt. Associeringsudvalget behandler spørgsmål af enhver art, som forelægges det af associeringsrådet, eller som opstår i forbindelse med den løbende gennemførelse af associeringsaftalen. Associeringsudvalget forelægger forslag eller udkast til afgørelser eller henstillinger, der skal vedtages i associeringsrådet.
         3.   I henhold til aftalens artikel 437, stk. 2, består associeringsudvalget af repræsentanter for parterne, i princippet på højtstående embedsmandsplan, med ansvar for de konkrete emner, der skal behandles på et givent møde.
         4.   Associeringsudvalget i dettes handelssammensætning, jf. aftalens artikel 438, stk. 4, (»associeringsudvalget i dettes handelssammensætning«), består, når det udfører de opgaver, det tillægges i henhold til afsnit V i aftalen, af højtstående embedsmænd fra Europa-Kommissionen og Republikken Moldova med ansvar for handel og handelsrelaterede anliggender. En repræsentant for Europa-Kommissionen eller Republikken Moldova med ansvar for handel og handelsanliggender fungerer som formand for associeringsudvalget i dettes handelssammensætning, jf. denne forretningsordens artikel 2. En repræsentant for Tjenesten for EU's Optræden Udadtil deltager ligeledes i møderne.
         5.   Associeringsudvalget har som anført i aftalens artikel 438, stk. 3, beføjelse til at træffe afgørelser i de tilfælde, der er fastsat i aftalen, og på de områder, hvor associeringsrådet har delegeret det beføjelser. Disse afgørelser er bindende for parterne, der træffer passende foranstaltninger med henblik på at gennemføre dem. Associeringsudvalget træffer sine afgørelser efter fælles aftale mellem parterne, efter at disse har gennemført deres respektive interne procedurer for vedtagelsen.
         6.   Parterne i denne forretningsorden er defineret i aftalens artikel 461.
         Artikel 2
         Formandskab
         Parterne varetager på skift formandskabet for associeringsudvalget i en periode på 12 måneder. Første periode begynder på datoen for afholdelse af associeringsrådets første møde og slutter den 31. december samme år.
         Artikel 3
         Møder
         1.   Medmindre andet er aftalt mellem parterne, mødes associeringsudvalget regelmæssigt og mindst én gang om året. Der kan efter anmodning fra en af parterne afholdes særlige møder i associeringsudvalget, hvis parterne er enige herom.
         2.   Formanden indkalder til møderne i associeringsudvalget, der afholdes på et sted og en dato, som parterne er enige om. Mødeindkaldelsen udsendes af associeringsudvalgets sekretariat senest 28 kalenderdage inden mødets begyndelse, medmindre parterne bestemmer andet.
         3.   Associeringsudvalget i dettes handelssammensætning mødes mindst én gang om året, og når omstændighederne kræver det. Formanden for associeringsudvalget i dettes handelssammensætning indkalder til møderne, der afholdes på et sted, en dato og ved hjælp af de hjælpemidler, som parterne er enige om. Mødeindkaldelsen udsendes af sekretariatet for associeringsudvalget i dettes handelssammensætning senest 15 kalenderdage inden mødets begyndelse, medmindre parterne bestemmer andet.
         4.   Der indkaldes så vidt muligt til de ordinære møder i associeringsudvalget i god tid før det ordinære møde i associeringsrådet.
         5.   Hvis parterne er enige herom, kan møderne i associeringsudvalget undtagelsesvist afholdes ved hjælp af teknologiske hjælpemidler som f.eks. videokonference.
         Artikel 4
         Delegationer
         Inden hvert møde underrettes parterne gennem associeringsudvalgets sekretariat om den planlagte sammensætning af parternes delegationer.
         Artikel 5
         Sekretariat
         1.   En embedsmand fra henholdsvis Unionen og Republikken Moldova fungerer sammen som sekretærer for associeringsudvalget, og medmindre andet fastsættes i denne forretningsorden, udfører de sekretariatsopgaverne i fællesskab, idet de udviser gensidig tillid og samarbejdsvilje.
         2.   En embedsmand fra henholdsvis Europa-Kommissionen og Republikken Moldova med ansvar for handel og handelsrelaterede anliggender fungerer sammen som sekretærer for associeringsudvalget i dettes handelssammensætning.
         Artikel 6
         Korrespondance
         1.   Korrespondance stilet til associeringsudvalget sendes til en af parternes sekretær, som derpå underretter den anden sekretær.
         2.   Associeringsudvalgets sekretariat sørger for, at al korrespondance stilet til associeringsudvalget videresendes til associeringsudvalgets formand og om nødvendigt rundsendes som dokumenter, jf. artikel 7.
         3.   Korrespondance fra formanden sendes af sekretariatet til adressaterne på formandens vegne. Sådan korrespondance rundsendes om nødvendigt, jf. artikel 7.
         Artikel 7
         Dokumenter
         1.   Dokumenter rundsendes gennem associeringsudvalgets sekretærer.
         2.   Hver part sender sine dokumenter til sin sekretær. Sekretæren videresender dokumenterne til den anden parts sekretær.
         3.   Unionens sekretær rundsender dokumenterne til de relevante repræsentanter for Unionen og sætter systematisk Republikken Moldovas sekretær i kopi ved sådan korrespondance.
         4.   Republikken Moldovas sekretær rundsender dokumenterne til de relevante repræsentanter for Republikken Moldova og sætter systematisk Unionens sekretær i kopi ved sådan korrespondance.
         Artikel 8
         Fortrolighed
         Møderne i associeringsudvalget er ikke offentlige, medmindre parterne træffer anden afgørelse. Når en part indgiver oplysninger, der er angivet som fortrolige, til associeringsudvalget, behandler den anden part disse oplysninger fortroligt.
         Artikel 9
         Dagsorden for møder
         1.   Associeringsudvalgets sekretariat udarbejder på grundlag af forslag fra parterne en foreløbig dagsorden for hvert møde i associeringsudvalget samt et udkast til praktiske konklusioner, jf. artikel 10. Den foreløbige dagsorden skal indeholde de punkter, som associeringsudvalgets sekretariat af en part sammen med de relevante dokumenter er blevet anmodet om at optage på dagsordenen senest 21 kalenderdage før dagen for mødet.
         2.   Den foreløbige dagsorden rundsendes sammen med de relevante dokumenter, jf. artikel 7, senest 15 kalenderdage inden mødets begyndelse.
         3.   Dagsordenen vedtages af associeringsudvalget ved hvert mødes begyndelse. Punkter, som ikke figurerer på den foreløbige dagsorden, kan optages på dagsordenen, hvis parterne er enige herom.
         4.   Associeringsudvalgets formand kan på ad hoc-basis og efter aftale med parterne indbyde repræsentanter for andre af parternes organer eller uafhængige eksperter på et bestemt område til at deltage i møderne for at give oplysninger om bestemte emner. Parterne sikrer, at sådanne observatører eller eksperter respekterer alle krav om fortrolighed.
         5.   Formanden for associeringsudvalget kan efter aftale med parterne afkorte de i stk. 1 og 2 fastsatte tidsfrister for at tage hensyn til særlige omstændigheder.
         Artikel 10
         Protokol og praktiske konklusioner
         1.   Associeringsudvalgets sekretærer udarbejder sammen et udkast til protokol for hvert møde i associeringsudvalget.
         2.   Protokollen indeholder i almindelighed for hvert punkt på dagsordenen:

                     a)

                     en liste over mødedeltagere, en liste over de embedsmænd, der ledsagede dem, og en liste over eventuelle observatører eller eksperter, der deltog i mødet

                     b)

                     dokumenter, der er forelagt associeringsudvalget

                     c)

                     erklæringer, som et medlem af associeringsudvalget har anmodet om at få optaget i protokollen, og

                     d)

                     praktiske konklusioner fra mødet, jf. stk. 4.

               3.   Udkastet til protokol forelægges associeringsudvalget til godkendelse. Associeringsudvalget godkender udkastet til protokol på sit næste møde. Udkastet til protokol kan i stedet godkendes skriftligt. Udkastet til protokol for associeringsudvalget i dettes handelssammensætning godkendes inden for 28 kalenderdage efter hvert møde. Der sendes en genpart til hver af de i artikel 7 anførte adressater.
         4.   Sekretæren for den part i associeringsudvalget, der varetager formandskabet for associeringsudvalget, udarbejder et udkast til praktiske konklusioner for hvert møde og rundsender det til parterne sammen med dagsordenen normalt senest 15 kalenderdage inden mødets begyndelse. I takt med at mødet skrider frem, ajourføres udkastet, således at associeringsudvalget ved mødets afslutning kan vedtage de praktiske konklusioner, der afspejler parternes opfølgende handlinger, medmindre parterne har aftalt andet. Når de praktiske konklusioner er godkendt, vedlægges de protokollen, og deres gennemførelse tages op til revision på et senere møde i associeringsudvalget. Associeringsudvalget vedtager til det formål en model, som gør det muligt at følge de enkelte opfølgende handlinger i forhold til en bestemt frist.
         Artikel 11
         Afgørelser og henstillinger
         1.   I særlige tilfælde, hvor aftalen giver beføjelse til at træffe afgørelser, eller hvor associeringsrådet har delegeret sådanne beføjelser til det, træffer associeringsudvalget afgørelse. Associeringsudvalget fremsætter også henstillinger. Der træffes afgørelser og fremsættes henstillinger efter fælles aftale mellem parterne og efter at disse har gennemført deres respektive interne procedurer. Hver afgørelse eller henstilling undertegnes af associeringsudvalgets formand, og ægtheden bekræftes af associeringsudvalgets sekretærer.
         2.   Associeringsudvalget kan træffe afgørelser eller fremsætte henstillinger ved skriftlig procedure, hvis parterne er enige herom. En skriftlig procedure består af udveksling af noter mellem sekretærerne, der handler efter aftale med parterne. Med henblik herpå rundsendes teksten til forslaget, jf. artikel 7, med en frist på mindst 21 kalenderdage, inden for hvilken eventuelle forbehold eller ændringsforslag kan tilkendegives. Formanden kan efter høring af parterne afkorte de i dette stykke angivne frister for at tage hensyn til særlige omstændigheder. Når teksten er vedtaget, undertegnes afgørelsen eller henstillingen af formanden, og ægtheden bekræftes af sekretærerne.
         3.   Associeringsudvalgets akter betegnes henholdsvis »afgørelse« eller »henstilling«. Hver afgørelse træder i kraft på dagen for vedtagelsen, medmindre andet er fastsat i den.
         4.   Afgørelser og henstillinger rundsendes til parterne.
         5.   Hver part kan træffe beslutning om at offentliggøre associeringsudvalgets afgørelser og henstillinger i deres respektive officielle tidende.
         Artikel 12
         Rapporter
         Associeringsudvalget rapporterer til associeringsrådet om sit og underudvalgenes, arbejdsgruppernes og andre organers virksomhed på hvert ordinært møde i associeringsrådet.
         Artikel 13
         Sprog
         1.   Associeringsrådets officielle sprog er parternes officielle sprog.
         2.   Associeringsudvalgets officielle sprog er engelsk og rumænsk. Medmindre der træffes afgørelse om andet, baserer associeringsudvalget sine forhandlinger på dokumenter, der er udarbejdet på disse sprog.
         Artikel 14
         Udgifter
         1.   Parterne afholder hver især de udgifter, der påløber i forbindelse med deltagelse i associeringsudvalgets møder, såvel udgifter til personale, rejser og underhold som udgifter til postforsendelser og telekommunikation.
         2.   Udgifter i forbindelse med tilrettelæggelse af møder og reproduktion af dokumenter afholdes af den part, der er vært for mødet.
         3.   Udgifter til tolkning på møder og oversættelse af dokumenter til eller fra engelsk og rumænsk, jf. artikel 13, stk. 1, afholdes af den part, der er vært for mødet.
         Tolkning og oversættelse til eller fra andre sprog afholdes direkte af den anmodende part.
         4.   I de tilfælde, hvor det er nødvendigt at oversætte dokumenter til de officielle EU-sprog, afholdes udgifterne af Unionen.
         Artikel 15
         Ændring af forretningsordenen
         Denne forretningsorden kan ændres ved afgørelse vedtaget af associeringsrådet i overensstemmelse med aftalens artikel 438, stk. 1.
         Artikel 16
         Underudvalg, særlige udvalg eller organer
         1.   I overensstemmelse med aftalens artikel 439, stk. 1 og 3, kan associeringsudvalget beslutte at oprette andre underudvalg end dem, der er nedsat i henhold til aftalen, på specifikke områder, der er nødvendige for gennemførelsen af aftalen, til at bistå associeringsudvalget i udførelsen af dets opgaver. Associeringsudvalget kan beslutte at nedlægge sådanne underudvalg og at fastsætte eller ændre deres forretningsordener. Medmindre andet besluttes, arbejder sådanne underudvalg under associeringsudvalget og aflægger rapport til dette efter hvert møde.
         2.   Medmindre andet er fastsat i aftalen eller aftalt i associeringsrådet, finder denne forretningsorden tilsvarende anvendelse for underudvalg, jf. stk. 1.
         3.   Møderne i underudvalg kan afholdes efter behov personligt enten i Bruxelles eller i Republikken Moldova eller ved hjælp af f.eks. videokonference. Underudvalgene udgør en platform for overvågning af fremskridt, der gøres med tilnærmelse inden for bestemte områder, for drøftelse af bestemte spørgsmål eller udfordringer, der følger af processen, og for udformning af henstillinger og praktiske konklusioner.
         4.   Associeringsudvalgets sekretariat modtager en kopi af al relevant korrespondance, dokumentation og kommunikation, der vedrører underudvalg, særlige udvalg eller organer.
         5.   Medmindre andet er fastsat i aftalen eller aftalt mellem associeringsrådets partnere, har underudvalg, særlige udvalg eller organer kun beføjelse til at fremsætte henstillinger til associeringsudvalget.
         Artikel 17
         Forretningsordenen finder tilsvarende anvendelse på associeringsudvalget i dettes handelssammensætning, medmindre andet fastsættes.

      UDKAST
      AFGØRELSE NR. 2/2014 VEDTAGET AF ASSOCIERINGSRÅDET EU-REPUBLIKKEN MOLDOVA
      af …
      om nedsættelse af to underudvalg
      ASSOCIERINGSRÅDET EU-REPUBLIKKEN MOLDOVA HAR —
      under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (1) (»aftalen«), særlig artikel 439, og
      ud fra følgende betragtninger:

                  (1)

                  I overensstemmelse med aftalens artikel 464 er visse dele af aftalen blevet anvendt midlertidigt fra den 1. september 2014.

                  (2)

                  I henhold til aftalens artikel 439, stk. 2, kan associeringsrådet beslutte at oprette særlige udvalg eller organer på specifikke områder, som kan bistå associeringsrådet i udførelsen af dets opgaver, hvis det er nødvendigt for gennemførelse af aftalen.

                  (3)

                  For at muliggøre drøftelser på ekspertplan om de centrale områder, som falder inden for anvendelsesområdet for aftalens midlertidige anvendelse, bør der nedsættes to underudvalg.

                  (4)

                  Efter aftale mellem bør det være muligt at ændre listen over underudvalg og arbejdsområdet for de enkelte underudvalg —

            VEDTAGET DENNE AFGØRELSE:
      Artikel 1
      De underudvalg, der er anført i bilaget, nedsættes herved.
      Artikel 2
      Underudvalgenes forretningsorden, der er opført i bilaget, er reguleret ved artikel 16 i forretningsordenen for associeringsudvalget og underudvalg, som vedtaget ved Associeringsrådet EU-Republikken Moldovas afgørelse nr. 1/2014.
      Artikel 3
      Efter aftale mellem parterne kan listen over underudvalg, jf. bilaget, og arbejdsområdet for de enkelte underudvalg, jf. bilaget, ændres.
      Artikel 4
      Denne afgørelse træder i kraft på dagen for vedtagelsen.

         Udfærdiget i …, den …

               På associeringsrådets vegne

               Formand

         (1)  EUT L 260 af 30.8.2014, s. 4.

         BILAG

            LISTE OVER UNDERUDVALG

                     1)

                     Underudvalget for frihed, sikkerhed og retlige anliggender

                     2)

                     Underudvalget vedrørende økonomisk og andet sektorbestemt samarbejde.

      UDKAST
      AFGØRELSE NR. 3/2014 VEDTAGET AF ASSOCIERINGSRÅDET EU-REPUBLIKKEN MOLDOVA
      af …
      om delegering af visse af associeringsrådets beføjelser til associeringsudvalget i dettes handelssammensætning
      ASSOCIERINGSRÅDET EU-REPUBLIKKEN MOLDOVA HAR —
      under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (1), (»aftalen«), særlig artikel 436, stk. 3, og artikel 438, stk. 2, og
      ud fra følgende betragtninger:

                  (1)

                  I overensstemmelse med aftalens artikel 464 er visse dele af aftalen blevet anvendt midlertidigt fra den 1. september 2014.

                  (2)

                  I henhold til aftalens artikel 434, stk. 1, er associeringsrådet for at føre tilsyn med og overvåge anvendelsen og gennemførelsen af aftalen.

                  (3)

                  I henhold til aftalens artikel 438, stk. 2, kan associeringsrådet delegere enhver af sine beføjelser til associeringsudvalget, herunder beføjelsen til at træffe bindende afgørelser.

                  (4)

                  I henhold til aftalens artikel 438, stk. 4, mødes associeringsudvalget i en særlig sammensætning for at drøfte alle spørgsmål i forbindelse med aftalens afsnit V (Handel og handelsrelaterede anliggender).

                  (5)

                  For at sikre en gnidningsløs og hurtig gennemførelse af den del af aftalen, der vedrører et vidtgående og bredt frihandelsområde, bør associeringsrådet delegerer beføjelsen til at ajourføre eller ændre de bilag til aftalen, der vedrører aftalens kapitel 1, 3, 5, 6 og 8 i afsnit V (Handel og handelsrelaterede anliggender), til associeringsudvalget i dettes handelssammensætning, jf. aftalens artikel 438, stk. 4, i det omfang der ikke er særlige bestemmelser i disse kapitler vedrørende ajourføring eller ændring af de pågældende bilag —

            VEDTAGET DENNE AFGØRELSE:
      Artikel 1
      Associeringsrådet delegerer herved beføjelsen til at ajourføre eller ændre de bilag til aftalen, der vedrører aftalens kapitel 1, 3, 5, 6 og 8 i afsnit V (Handel og handelsanliggender), til associeringsudvalget i dettes handelssammensætning, jf. aftalens artikel 438, stk. 4, i det omfang der ikke er særlige bestemmelser i disse kapitler vedrørende ajourføring eller ændring af de pågældende bilag.
      Artikel 2
      Denne afgørelse træder i kraft på dagen for vedtagelsen.

         Udfærdiget i …,

               På associeringsrådets vegne

               Formand

         (1)  EUT L 260 af 30.8.2014, s. 4.